CELEX: 62020TN0095
Language: sl
Date: 2020-02-19 00:00:00
Title: Zadeva T-95/20: Tožba, vložena 19. februarja 2020 – Kazembe Musonda/Svet

20.4.2020   
            
            
               SL
            
            
               Uradni list Evropske unije
            
            
               C 129/7
            
         
      Tožba, vložena 19. februarja 2020 – Kazembe Musonda/Svet
      (Zadeva T-95/20)
      (2020/C 129/07)
      Jezik postopka: francoščina
      
         Stranki
      
      
         Tožeča stranka: Jean-Claude Kazembe Musonda (Lubumbashi, Demokratična republika Kongo) (zastopniki: T. Bontinck, P. De Wolf in A. Guillerme, odvetniki)
      
         Tožena stranka: Svet Evropske unije
      
         Predlog
      
      Tožeča stranka Splošnemu sodišču predlaga, naj:
      
                  —
               
               
                  za ničen razglasi Sklep Sveta (SZVP) 2019/2109 z dne 9. decembra 2019 v delu, v katerem ime tožeče stranke ohranja pod št. 9 Priloge II k Sklepu 2010/788/SZVP;
               
            
                  —
               
               
                  za nično razglasi Izvedbeno uredbo Sveta (EU) 2019/2101 z dne 9. decembra 2019 v delu, v katerem ime tožeče stranke ohranja pod št. 9 Priloge Ia k Uredbi (ES) št. 1183/2005;
               
            
                  —
               
               
                  ugotovi nezakonitost določb člena 3(2)(b) Sklepa 2010/788/SZVP in člena 2b(1)(b) Uredbe (ES) 1183/2005/ES;
               
            
                  —
               
               
                  Svetu naloži plačilo stroškov.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja štiri tožbene razloge.
      
                  1.
               
               
                  Prvi tožbeni razlog: kršitev pravice do obrambe, vključno s kršitvijo obveznosti obrazložitve, ki omogoča utemeljitev ukrepov in zagotavlja učinkovito sodno varstvo, ter kršitev pravice do izjave.
               
            
                  2.
               
               
                  Drugi tožbeni razlog: očitna napaka pri presoji glede vpletenosti tožeče stranke pri dejanjih, ki pomenijo grobe kršitve človekovih pravic v Demokratični republiki Kongo.
               
            
                  3.
               
               
                  Tretji tožbeni razlog: kršitev pravice do zasebnega življenja, domneve nedolžnosti in načela sorazmernosti.
               
            
                  4.
               
               
                  Četrti tožbeni razlog: neuporaba določb člena 3(2)(b) Sklepa Sveta 2010/788/SZVP z dne 20. decembra 2010 o omejitvenih ukrepih proti Demokratični republiki Kongo in razveljavitvi Skupnega stališča 2008/369/SZVP (UL 2010, L 336, str. . 30) in člena 2b(1)(b) Uredbe Sveta (ES) št. 1183/2005 z dne 18. julija 2005 o uvedbi določenih posebnih omejevalnih ukrepov za osebe, ki kršijo embargo na orožje glede Demokratične republike Kongo (UL 2005, L 193, str. 1). V zvezi s tem tožeča stranka navaja, da pravno merilo, kot je opredeljeno v teh členih in na katerem temelji vpis njenega imena na zadevne sezname, krši načelo predvidljivosti aktov Unije in načelo sorazmernosti, saj Svetu daje arbitrarno in diskrecijsko pravico do presoje.